Amsterdam

Amsterdam he Hò-làn sú-tû khi̍p chui-thai sàng-sṳ, vi-yî kâi koet sî-phu sén-fun Pet Hò-làn-sén. Kîn-kí 2008-ngièn 1-ngie̍t ke thúng-kie-sú-kí, liá chho sàng-sṳ ngìn-khiéu tha̍t 747,290 ngìn; yì kâi sàng-sṳ só chhú ke Randstad tû-sṳ khiên, thai-yok-yû 670 van-ngìn-khiéu, he Êu-chû thi 6 thai tû-sṳ khiên. Khì miàng-chhṳ̂n ngièn yî Amstel dam, liá péu mìn liáu kâi sàng-sṳ ke hí-ngièn: yit-ke vi-yî Amstel-hò sông ke súi pa, chit kîm Dam kóng-chhòng tsí. 12 Sṳ-ki vân-khì yit-ke séu n̂g chhûn kien yî chhṳ́, yì heu yù yî mo-yi ke sín mâng fat-chán, Amsterdam chhai Hò-làn Vòng-kîm sṳ̀-thoi yit chhiok yì sṳ̀n-vì sṳ-kie sông chui chhùng-yeu ke kóng-khiéu. Chhai nâ ke sṳ̀-thoi, kâi sàng he kîm-yùng fò chon sa̍k ke chûng-sîm. 19 fò 20 Sṳ-ki, kâi sàng Khok-chán, hí-tô sîn ke kiê fông lâu khiûn kau chhu tshe̍t khî hìn-sṳ̀n. Amsterdam he Hò-làn ke kîm-yùng fò vùn-fa sú-tû . Hí-tô Hò-làn Thai-hîn kî-kèu ke Chúng-phu tû sat yî chhṳ́, khì-chûng pâu-koat Philips fò ING tén 7 kâ sṳ-kie 500 khiòng khî-ngia̍p ke Chúng-phu . Chok-vì fàm êu kâu-yi só ke yit phu-fûn, Amsterdam chṳn-khèn kâu-yi-só chhô-lo̍k yî sàng-sṳ chûng-sîm. Amsterdam yû hó-tô lî-yû kín tiám, pâu-koat Li̍t-sṳ́ yû-kiú ke Yun-hò mióng, Hò-làn koet-kâ Pok-vu̍t kwón, Van Gogh Pok-vu̍t-kwón, Anne Frank chṳ̂ kâ, fùng tên khî yî-khi̍p hí-tô thai-mà kâ-pî kwón. Mî-ngièn yû thai-yok 420 van yû-hak lòi chhṳ́ kôn-kông . Li̍t-sṳ́ Thi-lî Vùn-fa Kau-yuk Kín-tiám Kîn-chi Ngìn-khiéu Sa-fi Kâu-thûng